Nuakšotas

Nuakšotas (arba Nufakšutas; arab. نواكشوط = Nawākšūṭ, pranc. Nouakchott) – miestas vakarinėje Mauritanijoje, netoli Atlanto vandenyno. 958 tūkst. gyventojų (2013 m.). Tai šalies sostinė, pagrindinis administracijos ir ekonomikos centras. Yra tarptautinis oro uostas, netoliese – ir jūrų uostas. Yra Valstybinė administravimo mokykla (įk. 1966 m.), Valstybinis islamo studijų institutas (įk. 1961 m.), nacionalinė biblioteka ir archyvas. Tai vienas didžiausių miestų Sahelio regione. Etimologija Berberų kalba Nuakšoto pavadinimas reiškia „Vėjų vieta“ (Nawākšūṭ) – tai užuomina į netoli miesto esančiose dykumose siaučiančius vėjus. Istorija Gyvenvietė, kurioje daugiausia gyveno žvejų bendruomenės, ėmė augti po to, kai 1958 m. ji buvo pasirinkta kaip naujosios Mauritanijos šalies sostinė, kuria tapo po metų šaliai gavus nepriklausomybę. Sostinę parinko tuometinis šalies vadovas Moktar Ould Daddah, kadangi Nuakšoto kaimas buvo pusiaukelėje tarp Nuadibu ir Sen Lui uostamiesčių. Sportas AS Douanes – futbolo klubas. Galerija Šaltiniai